Heroes of Might and Magic: A Strategic Quest

Heroes of Might and Magic: A Strategic Quest הוא משחק אסטרטגיה מבוסס תורות שפותח ופורסם על ידי New World Computing בשנת 1995 עבור ה-DOS. והוא מהווה את תחילתה של סדרת ספין-אוף של סדרת Might and Magic של New World Computing של משחקי וידאו, ההצלחה של Heroes of Might and Magic הובילה למספר משחקי המשך.

בשנת 1996, NWC הוציאה גרסה מעודכנת של המשחק, שהועברה ל-Windows 95. גרסה חדשה זו כללה עורך מפות, מחולל מפות אקראי, אודיו של CD ותרחישים חדשים. כבונוס, King's Bounty נכלל גם בתקליטור.<ref></ref>

== עלילה ==
המשחק מספר את סיפורו של לורד מורגלין איירון-פיסט, שנאלץ לברוח ממולדתו דרך פורטל קסום, מכיוון שבן דודו, רגנאר, כבש את כס המלוכה לאחר שדודו, אביו של רגנאר, הרג את אביו של איירון-פיסט, היורש הלגיטימי של הכס.

הוא מוצא את עצמו יחד עם נאמניו המעטים בארץ מוזרה ולא ידועה, הנקראת אנרות'. הארץ אינה נשלטת אך מיושבת על ידי איירון-פיסט ושלושה מצביאים נוספים: לורד סלייר הברברי, המלכה הקוסמת למנדה והקוסם לורד אלאמאר.

בקו העלילה הקנוני, לורד איירון-פיסט מביס את שלושת יריביו ומקים ממלכה חדשה באנרות'. זה אפשרי עבור השחקן להוביל את הפלגים האחרים לניצחון, אולם זה לא בא לידי ביטוי במשחקים הבאים של סדרת Heroes of Might and Magic.

== משחקיות ==
Heroes of Might and Magic מתרחש בעולם פנטזיה בסגנון ימי הביניים המלא ביצורים המזוהים לעיתים קרובות עם מיתוסים ואגדות. יצורים אלו מרכיבים את הכוחות הצבאיים (החיילים) איתם מנסה השחקן לכבוש יריבים. השחקן מוביל גנרלים דרך עולם המשחק בראש צבאות החיילים. הגנרלים הללו, המכונים "גיבורים", מספקים אמצעי לחקור, לתקוף, להביס ולרכוש את ארבעת העקרונות הבסיסיים במשחק. המטרה הסופית של המשחק היא בדרך כלל ללכוד את כל טירות האויב ולהביס את כל גיבורי האויב. עם זאת, המשחק מגיע עם תרחישי משחק רבים ושונים, ולחלק מהתרחישים הללו יש תנאי ניצחון ייחודיים, כגון צבירת כמות מסוימת של זהב, או מציאת חפץ מסוים.

ישנן ארבע כיתות (class או קלאסים) שונות של גיבורים וטירות, לכל אחד יחידות משלו וחוזקות וחולשות משלו. שתי כיתות ה"גיבורים", אביר וברברי, זוכות בנקודות מיומנות בהתקפה או בהגנה לעיתים קרובות יותר מאשר בכוחות קסם או בידע. שני כיתות ה"קסם", מכשף ו-Warlock, צוברים נקודות מיומנות בכוח הלחש או בידע לעיתים קרובות יותר מאשר בהתקפה או בהגנה. יש גם מעמד נייטרלי, "נודד" של חיילים, כולל נוכלים, נוודים, רוחות (היחיד שלא ניתן להעסיק) וג'ינים.

== ביקורות ==
באמצע נובמבר 1995, New World Computing דיווחה כי Heroes of Might and Magic שלחו 100,000 עותקים לקמעונאים ושהמכירות היו חזקות. החברה הודיעה שהמשחק "עומד בראש רף ה-100,000 במכירות יחידות".<ref></ref> עד אוקטובר 1997, המכירות המשולבות של Heroes of Might and Magic יחד עם Heroes II וחבילות ההרחבה עלו על 500,000 עותקים.<ref></ref> הסדרה כולה מכרה 1.5 מיליון עותקים עד דצמבר 1999.<ref></ref>

אנדי בוצ'ר סקר את Heroes of Might and Magic עבור המגזין Arcane, ודירג אותו ב-7 מתוך 10 בסך הכל. בוצ'ר מעיר כי "עצם הפשטות שלו, אם כי בסופו של דבר מגבילה, מושכת, והיריבים שהמחשב מציב רחוקים מלהיות קלים לנצח."

Game Spot המשחק זכה למחמאות על המשחקיות שלו, וקיבל 7.5 מתוך 10 בסך הכל.<ref></ref> הוא קיבל פרס שלישיית הזהב מ-Computer Game Review.<ref>http://www.nuke.com/cgr/reviews/archive.htm</ref>

Heroes of Might and Magic נבחר למשחק האסטרטגיה המבוסס-תורות הטוב ביותר של 1995 על ידי Computer Games Strategy Plus' ותואר האסטרטגיה הכוללת הטובה ביותר על ידי Computer Game Review ו-Computer Gaming World.<ref></ref>

בשנת 1996, Computer Gaming World הכריז על Heroes of Might and Magic כמשחק המחשב ה-133 הטוב ביותר שיצא אי פעם. העורכים כינו אותו "משחק מאוזן להפליא של קרב פנטזיה".

==קישורים חיצוניים==

== הערות שוליים ==

קטגוריה:משחקי וידאו משנת 1995
קטגוריה:משחקי אסטרטגיה ממוחשבים (תורים)
קטגוריה:Heroes of Might and Magic
קטגוריה:משחקי Windows
קטגוריה:משחקי DOS
קטגוריה:משחקי וידאו שפותחו בארצות הברית